4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΒΙΟΜΗΧΑΝΙΑΣ  ΚΑΙ  ΕΜΠΟΡΙΟΥ Αριθ. 49704 της 26 Φεβρ./6 Μαρτ. 1958 Περί επιβολής υπέρ του Δημοσίου εισφοράς 1% επί της αξίας εξαγομένου εις την αλλοδαπήν σπόγγου. Έχοντες υπ’ όψιν: 1)Ότι δια την κατ’ έτος χρηματοδότησιν υπό της ΑΤΕ της σπογγαλιείας, το Ελληνικόν Δημόσιον παρέχει προς την Τράπεζαν ταύτην και υπέρ των δανειοδοτουμένων φορέων της σπογγαλιείας, την εγγύησίν του. 2)Ότι συνεπεία της εγγυήσεως ταύτης, το Δημόσιον, λόγω ελλειμματικής εκμεταλλεύσεως ενίων σπογγαλιευτικών συγκροτημάτων, εκάλυψε τα προς την ΑΤΕ ανοίγματα αυτών, ανελθόντα δια τα έτη 1951-1955 εις δραχμάς 10.068.943, και περαιτέρω ότι υποχρεούται να καλύψη τα εκ των χρηματοδοτήσεων των μετέπειτα ετών διαπιστωθέντα επίσης ανοίγματα, ανελθόντα δια μεν το έτος 1956 εις δραχ. 190.000, δια δε το έτος 1957 εις δραχ. 500.000 περίπου. 3)Ότι η ΑΤΕ δια να χωρήση εις την χρηματοδότησιν της σπογγαλιείας θεωρεί απαραίτητον, ως και εις το παρελθόν, την κρατικήν εγγύησιν, προς κάλυψιν ενδεχομένων ανοιγμάτων των χρηματοδοτουμένων, καθόσον αι συνθήκαι υφ’ ας διενεργείται η σπογγαλιεία, συνιστώσιν ιδιόμοφρφον περίπτωσιν χρηματοδοτήσεως, επηρεαζομένην υπό σωρείας ασταθμήτων παραγόντων διαφοροποιούντων πάσαν πρόβλεψιν δυνατότητος πλήρους ρευστοποιήσεως αυτής. 4)Ότι η σπογγαλιεία αποτελεί κυρίαν απασχόλησιν σημαντικού τμήματος του πληθυσμού της Δωδεκανήσου και τινων άλλων περιφερειών της Χώρας και δέον να τύχη ιδιαιτέρας Κρατικής μερίμνης και προστασίας και να εξασφαλιθσή η έγκαιρος και απρόσκοπτος χρηματοδότησις των φορέων αυτής, δια την ταχείαν προπαρασκευήν της εκκινήσεως αυτών χωρίς όμως τα τυχόν ανοίγματα αυτών εκ της εκμεταλλεύσεως να βαρύνουν το Δημόσιον ή την χρηματοδοτούσαν Α.Τ.Ε. Σελ. 752(β) Τεύχος 1283 – Σελ. 22 Επειδή η Κρατική εγγύησις σκοπόν έχει να διευκολύνη την χρηματοδότησιν ουχί δε να καλύπτη τα ανοίγματα των εκμεταλλεύσεων εις βάρος του κοινωνικού συνόλου. Επειδή τα ανοίγματα ταύτα και καθ’ ο μέρος τελικώς δεν θα καλυφθούν υπό των οφειλετών δέον να βαρύνουν τας διαφόρους οικονομικάς Μονάδας τας ασχολουμένας και συνδεομένας οικονομικώς με τον σπόγγον εν γένει. Επειδή εκ των οικονομικών τούτων Μονάδων οι σπογγαλιείς έχουσιν ήδη επιβαρυνθή δι’ ιδίας αποφάσεως του Υπουργού των Οικονομικών, περαιτέρω δε επιβάρυνσις αυτών δεν κρίνεται αποικοδομητική. Ιδόντες και τας διατάξεις του άρθρ. 18 του Α.Ν. 1960/39 (ΦΕΚ 379/39 τεύχος Α΄), αποφασίζομεν. 1.Επιβάλλομεν υπέρ του Ελληνικού Δημοσίου εισφοράν εξ 1% επί της αξίας FOB του εις την αλλοδαπήν από 1 Νοεμ. 1958 και επέκεινα εξαγομένου σπόγγου, προς συγκρότησιν Κεφαλαίου, προοριζομένου δια την κάλυψιν των οριστικών ανοιγμάτων της χρηματοδοτήσεως σπογγαλιείας και λοιπών συναφών εξόδων. 2.Καθορίζομεν όπως η εισφορά της προηγουμένης παραγράφου εισπράττηται υπό της Τραπέζης της Ελλάδος κατά την έκδοσιν και προ της παραδόσεως εις τους ενδιαφερομένους εξαγωγείς, της σχετικής αδείας εξαγωγής του σπόγγου και αποδίδηται υπ’ αυτής συμφώνως ταις οδηγίαις του Υπουργού των Οικονομικών. Η παρούσα δημοσιευθήτω εις την Εφημερίδα της Κυβερνήσεως. Η ισχύς της ανωτέρω αποφάσεως ανασταλείσα αλληλοδιαδόχως μέχρι 31 Οκτ. 1963 ανεστάλη εκ νέου επ’ αόριστον δια της υπ’ αριθ. 258664 της 30 Νοεμ./18 Δεκ. 1963 αποφ. Υπ. Οικονομικών, Βιομηχανίας και Εμπορίου (ΦΕΚ Β΄ 560). 